Diari Oficial de la Generalitat Valenciana


Sumari del DOGV 4635, del 21-11-2003 (2003/12553)

Convocatòria i bases per a la a provisió en propietat, per concurs oposició lliure, d'una plaça de tècnic d'Administració General.
----------------------------------------------------------------------------------------------------------------------------------

### Dades del document

Número de DOGV
:   4635

Data del DOGV
:   21-11-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/12299


Data del document
:   24-10-2003

Organisme emissor
:   Ajuntament de Castelló

Tipus de document
:   Convocatòria

Descriptors 

:   * administració local
    * concurs administratiu
    * professió administrativa

Convocatòria i bases per a la a provisió en propietat, per concurs oposició lliure, d'una plaça de tècnic d'Administració General. [2003/F12277]
  
Mitjançant la Resolució d'Alcaldia de 23 d'octubre 2003, s'han convocat proves selectives per a la plaça que seguidament es detalla i d'acord amb les bases que, en extracte, són les següents:
  
«Primera. Objecte de la convocatòria
  
La provisió en propietat, per concurs oposició lliure, d'una plaça de tècnic d'Administració General, que pertany a l'escala d'administració general, grup A, de conformitat amb el que s'estableix en l'article 25 de la Llei 30/1984, de 2 d'agost, vacant en la plantilla municipal i coberta interinament, d'acord amb l'oferta d'ocupació pública pel període 2001-2003, i dins del procés de consolidació de l'ocupació temporal.
  
Segona. Sistema selectiu, normativa d'aplicació, publicitat de la convocatòria
  
2.1. Concurs oposició lliure.
  
2.2. El procés selectiu s'ajustarà al que es disposa en les presents bases, i en allò no previst en aquestes per la Llei 30/1984, de 2 d'agost, Llei 7/1985, de 2 d'abril, Reial Decret Legislatiu 781/1986, de 18 d'abril, Decret Legislatiu de 24 d'octubre de 1995, del Consell de la Generalitat Valenciana, Decret 33/1999, de 9 de març, del Consell de la Generalitat Valenciana, Reial Decret 896/1991, de 7 de juny, Reial Decret 364/1995, de 10 de març, i per la resta de les disposicions legals i reglamentàries aplicables, i específicament per l'article 39 de la Llei 50/1998, de 30 de desembre.
  
Tercera. Condicions dels aspirants
  
- Ser espanyol/a o d'un dels altres estats membres de la Unió Europea o d'aquells estats als quals els siga aplicable la lliure circulació de treballadors i treballadores, en els termes establerts en la llei estatal que regula aquesta matèria.
  
- Tenir complits els 18 anys d'edat, i no ser major de 65 anys.
  
- No patir malaltia o defecte físic o psíquic que impedisca l'exercici de les funcions.
  
- No haver sigut separat mitjançant un expedient disciplinari del servei de cap administració pública, ni trobar-se inhabilitat per a l'exercici de funcions públiques.
  
- Estar en possessió del títol de llicenciat superior o equivalent.
  
- Estar en possessió del títol de Grau Superior de coneixements de valencià, expedit per la Junta Qualificadora.
  
Quarta. Instàncies
  
Els aspirants hauran de manifestar que compleixen totes les condicions que s'exigeixen en la base anterior, i s'adreçaran a l'alcalde president de la corporació. Es presentaran al Registre General de l'ajuntament, dins del termini de 20 dies naturals, comptadors des de l'endemà de la publicació de l'extracte de la convocatòria en el Boletín Oficial del Estado. També podran presentar-se en la forma que determina l'article 38.4 de la Llei 30/1992, de 26 de novembre.
  
Les bases, així mateix, es publicaran en extracte en el Diari Oficial de la Generalitat Valenciana.
  
S'acompanyarà el justificant d'haver ingressat a la caixa municipal els drets d'examen, que per a l'oposició es fixen en la quantitat de 40,00 euros.
  
També caldrà acompanyar una còpia del DNI.
  
Els mèrits hauran d'acreditar-se junt amb la instància, i només es tindran en compte en l'avaluació aquells degudament aportats i acreditats en eixe moment. Cal aportar originals o còpia testimoniada que acrediten cadascun dels mèrits.
  
Serà responsabilitat de l'opositor fer-ho en termini. No es computarà cap mèrit aportat fora d'este.
  
Cinquena. Admissió d'aspirants
  
N'hi haurà prou que els aspirants manifesten a les instàncies que compleixen tots els requisits exigits en aquestes bases, referides a la data de finalització del termini de presentació d'instàncies, i que hagen pagat els drets d'examen.
  
Una vegada acabat el termini d'admissió d'instàncies, mitjançant una resolució de l'Alcaldia s'aprovarà la llista provisional d'aspirants admesos i exclosos, que es farà pública al tauler d'edictes de la casa consistorial, i es concedirà un termini de 10 dies hàbils per a reclamacions.
  
Als aspirants exclosos se'ls notificarà personalment.
  
En el supòsit que no es presente cap reclamació, la llista provisional esdevindrà automàticament en definitiva.
  
En la resolució es nomenaran els membres del tribunal qualificador i es detallaran la data, l'hora i el lloc de realització del primer exercici de la prova selectiva, com a mínim amb 15 dies hàbils d'antelació.
  
Sisena. Tribunal qualificador
  
Tots ells amb veu i vot:
  
- President: el de la corporació municipal o membre d'aquesta en qui delegue.
  
- Secretari: el de la corporació municipal o membre d'aquesta en qui delegue.
  
- Vocals:
  
· Un representant de l'administració del Consell de la Generalitat Valenciana.
  
· Un tècnic o expert en gestió de l'administració general de l'estat o de la Generalitat, designats pel president de la corporació.
  
· Un representant designat per les seccions sindicals amb representació a l'ajuntament.
  
La composició del tribunal serà predominantment tècnica, i els vocals hauran de posseir nivell de titulació igual o superior a l'exigit per a la plaça. Així mateix, es podrà demanar l'assistència tècnica de personal especialitzat en les matèries pròpies de l'examen per a ajuda tècnica al tribunal.
  
Els membres del tribunal s'abstindran d'intervenir i podran ser recusats pels aspirants de conformitat amb el que s'estableix en els articles 28 i 29 de la Llei 30/1992.
  
El tribunal que actue en aquestes proves selectives tindrà la categoria primera de les recollides en l'annex IV del Reial Decret sobre indemnitzacions per raó del servei vigent en el moment de l'aprovació de les bases.
  
Podran assistir a les sessions del tribunal, encara que sense formar-ne part, un membre corporatiu representant de cada grup polític municipal, que actuaran amb veu i sense vot.
  
Setena. Començament i desenvolupament de l'oposició
  
Els opositors es convocaran per a cada exercici en crida única, tret de casos de força major degudament justificats i apreciats lliurement pel tribunal. La no presentació d'un aspirant en el moment de ser cridat a qualsevol dels exercicis obligatoris, determinarà automàticament la pèrdua del seu dret a participar en aquest exercici i en els successius, per la qual cosa quedarà exclòs del procediment selectiu.
  
En qualsevol moment el tribunal podrà requerir als aspirants que n'acrediten la identitat, per a això hauran d'anar proveïts del document nacional d'identitat.
  
Vuit. Exercicis de l'oposició
  
Regirà el que s'estableix en el Reial Decret 896/1991, de 7 de juny, articles 8 i 9, sobre matèries i contingut mínim de temes per al grup A.
  
La selecció dels aspirants constarà de dues fases, una d'oposició i una altra de concurs:
  
A) Fase d'oposició
  
Consistirà en la realització de tres exercicis:
  
A.1) Primer exercici: obligatori i eliminatori.
  
Contestar per escrit un qüestionari de 100 preguntes, tipus test, relacionades amb els temes que figuren en l'annex II de les presents bases.
  
Per a la seua puntuació, es farà el següent càlcul, sent, en tot cas, obligatori respondre un mínim de 70 preguntes:
  
- Les preguntes no contestades no puntuaran, sempre que siguen menys de 30 preguntes; si en són més, es considerarà que l'aspirant no ha superat la prova. Les preguntes declarades nul·les pel tribunal, no comptaran a aquests efectes, minvant el mínim per superar l'exercici.
  
- Es comptarà el nombre de respostes encertades.
  
- I es restarà el nombre d'errors dividit entre 2.
  
El resultat anterior es dividirà entre 2, i es farà la correcció necessària en el cas que hi haja preguntes nul·les, guardant la proporció. S'obtindrà així una puntuació entre 25 i 50 punts, i serà necessari obtenir-ne un mínim de 25 per a superar la prova.
  
A.2) Segon exercici: obligatori i eliminatori.
  
Dues proves, les quals, a proposta del tribunal, i amb el consentiment de tots els aspirants que hagen superat el primer exercici, podran ser refoses en un mateix exercici. Aquesta decisió s'haurà de prendre abans de començar el segon exercici.
  
En aquest cas, els supòsits pràctics hauran de ser exposats i defensats oralment davant del tribunal.
  
Si s'opta per refondre el segons exercicis en un, la valoració serà la suma de les dues parts, i s'avaluarà de forma separada la resolució escrita dels casos pràctics, i la defensa oral.
  
A.2.1) Supòsit pràctic.
  
Realització d'un o dos casos pràctics, relacionats amb les funcions pròpies de la plaça i amb les matèries incloses en el programa que figura en l'annex II. Es podran formular preguntes, la redacció d'informes i/o propostes de resolució. Durant el desenvolupament de la prova els aspirants podran fer ús dels textos legals dels què vagen proveïts. El temps de duració de la prova o proves serà determinat pel tribunal en funció de la dificultat que represente, sense que puga ser inferior a una hora ni superior a dos, per cada cas.
  
S'apreciarà fonamentalment la capacitat i formació general, la claredat d'idees, la precisió i rigor, i les solucions i propostes realitzades. També s'avaluarà l'ús correcte i quotidià del valencià, així com la riquesa lingüística.
  
Aquest exercici es valorarà de 0 a 30 punts, i s'haurà d'obtindre una puntuació mínima de 15 punts per a aprovar.
  
A.2.2) Prova oral.
  
Desenvolupar oralment, en el termini màxim de dues hores, dos temes a elegir entre cinc proposats pel tribunal, moments abans del començament de l'exercici, entre els que integren el temari de matèries de l'annex II.
  
S'apreciarà fonamentalment la capacitat i formació general, la claredat d'idees, la precisió i rigor en l'exposició i la qualitat de l'expressió. També s'avaluarà l'ús correcte i quotidià del valencià, així com la riquesa lingüística.
  
Abans, els aspirants tindran mitja hora per fer un guió dels temes.
  
Aquest exercici es valorarà de 0 a 30 punts, i s'haurà d'obtindre una puntuació mínima de 15 punts per a aprovar.
  
A.3) Valencià. Voluntari, i a criteri del tribunal.
  
Redacció d'un document administratiu (informe, proposta de resolució, memòria), en valencià.
  
Es valorarà de 0 a 3 punts.
  
S'apreciarà fonamentalment la capacitat i formació general, la claredat d'idees, la precisió i rigor, i les solucions i propostes realitzades. També s'avaluarà l'ús correcte i quotidià del valencià, així com la riquesa lingüística.
  
B) Fase de concurs: puntuació màxima: 45 punts.
  
Pels aspirants que hagen superat la fase d'oposició. Aquesta fase no tindrà caràcter eliminatori.
  
Per a la valoració dels mèrits dels candidats, serà d'aplicació el barem inclòs en l'annex I de les presents bases.
  
La puntuació de la fase de concurs serà com a màxim de 45 punts, de manera que es compleix que la puntuació d'aquesta fase no excedesca del 40% del total de l'oposició, que es totalitza en 113 punts.
  
Nou. Qualificació final dels exercicis
  
Les qualificacions de cada exercici es faran públiques el mateix dia en què s'acorden i seran exposades al tauler d'edictes de la corporació.
  
L'ordre de qualificació definitiva estarà determinat per la suma de les puntuacions obtingudes en el conjunt dels exercicis.
  
Deu. Relació d'aprovats i borsa. Presentació de documentació i nomenament
  
10.1 Acabats tots els exercicis, el tribunal publicarà la relació d'aprovats, per ordre de puntuació, al tauler d'anuncis de la corporació, que no podrà ser superior al nombre de places convocades.
  
Aquesta relació s'elevarà a la Presidència de la corporació perquè formule la corresponent proposta de nomenament.
  
10.2 L'opositor proposat presentarà a la Secretaria de l'ajuntament els documents acreditatius de les condicions exigides a la convocatòria, dins del termini de 10 dies naturals, comptadors des de l'endemà de la publicació de la relació d'aspirants aprovats:
  
1. Certificat de naixement expedit pel registre civil corresponen o document nacional d'identitat original per a la compulsa.
  
2. Còpia autèntica o fotocòpia, que haurà d'estar acompanyada de l'original per a compulsar-la, del títol exigit.
  
3. Declaració jurada de no haver sigut separat mitjançant expedient disciplinari del servei de qualsevol administració pública, ni trobar-se inhabilitat per a l'exercici de funcions públiques, ni d'estar sotmés a cap causa d'incompatibilitat.
  
4. Certificat mèdic acreditatiu de no patir malaltia o defecte físic que impedisca l'exercici de les funcions públiques.
  
El qui dins del termini indicat, i tret de casos de força major, degudament acreditats, no presenta la documentació o no compleix els requisits exigits, no podrà ser nomenat, i quedaran anul·lades i sense efecte totes les actuacions anteriors.
  
Una vegada complits els requisits adés esmentats, s'efectuarà el nomenament de l'aspirant proposat, el qual haurà de prendre possessió del càrrec en el termini de 10 dies, comptadors des de l'endemà d'aquell en què li notifique el nomenament.
  
Si l'opositor no pren possessió, tret de casos de força major, se li considerarà desistit en els seus drets.
  
10.3 Amb els aspirants que superen les proves i no obtinguen plaça es farà una borsa per cobrir vacants de semblant categoria o situacions de necessitat.
  
Onze. Recursos
  
Contra les bases i els actes administratius definitius que se'n deriven, podran els interessats interposar recurs potestatiu de reposició en el termini d'un mes davant l'Alcaldia, comptador des de la publicació, o recurs contenciós administratiu davant del Jutjat Contenciós Administratiu de la ciutat de València en el termini de dos mesos. Els dos recursos són incompatibles entre si.
  
Annex I
  
Barem aplicable al concurs
  
1. Serveis prestats a l'administració pública
  
Es valorarà fins un màxim de 24 punts l'experiència acreditada en l'administració pública, d'acord amb el següent barem:
  
- Per cada any complet de serveis en l'administració local, en el grup A d'administració general, realitzant tasques de coordinació dels serveis municipals, de recursos humans i negociació col·lectiva: 4 punts per any, amb un màxim de 4 anys.
  
- Per cada any complet de serveis en l'administració local, en el grup A d'administració general o habilitats nacionals: 1 punt per any complet de serveis, fins un màxim de 4 punts. Aquesta valoració serà incompatible amb l'anterior, pels mateixos períodes.
  
- Per any complet d'experiència, en qualsevol administració pública, en unitats d'informació als ciutadans de l'administració general de l'estat, Generalitat o administracions locals, 1 punt, amb un màxim de 4. Aquesta valoració serà incompatible amb l'anterior, pels mateixos períodes.
  
2. Elaboració de textos legals, llibres, publicacions, redaccions d'Informes, redacció d'ordenances, acords de funcionaris i convenis col·lectius, fins un màxim de 4 punts, per cadascun.
  
3. Cursos de formació i perfeccionament:
  
Es valorarà l'assistència a aquells cursos de formació i de perfeccionament que tinguen relació amb temes de caràcter general de l'administració pública o amb les funcions que s'han de desenvolupar, que hagen sigut organitzats per organismes oficials reconeguts en formació, degudament acreditats, d'acord amb el següent criteri:
  
- Cursos de duració igual o superior a 100 hores: 1 punt, amb un màxim de 3 punts.
  
- Cursos de 40 o més hores i menys de 100: 0,50 punts, amb un màxim de 2 punts.
  
- Cursos de 20 o més hores i menys de 40: 0,35 punts, amb un màxim d'1 punt.
  
- Resta de cursets, jornades, seminaris: 0,05 punts, amb un màxim d'1 punt.
  
La valoració total d'aquest apartat no podrà excedir de 5 punts.
  
La participació com a ponent en cursos de formació, en centres homologats pels empleats públics, es valorarà a raó de cada curs impartit, sempre que la docència haja superat les 10 hores, amb 1 punt per matèria impartida, i un màxim de 5 punts.
  
4. Coneixements de valencià:
  
Per posseir l'especialització en Llenguatge Administratiu de la Junta Qualificadora de Coneixements de Valencià: 2 punts.
  
La puntuació màxima obtinguda per tots els apartats referents al concurs de mèrits dels candidats serà de 16 punts.
  
Annex II
  
Temari
  
Matèries comunes
  
1. Dret general
  
1. La Constitució espanyola de 1978. Característiques, estructura i reforma. Els principis constitucionals, els drets fonamentals i les llibertats públiques: regulació, protecció i restriccions.
  
2. Constitució (poder legislatiu, executiu i judicial). La Corona. Altres òrgans.
  
3. L'organització territorial de l'estat. L'autonomia de nacionalitats i regions. Distribució de competències entre l'estat i les comunitats autònomes. Les relacions entre l'estat i les comunitats autònomes.
  
4. El poder judicial: jurisdiccions i òrgans; competències i límits.
  
5. El Tribunal Constitucional. Naturalesa, composició i atribucions. Procediments de declaració d'inconstitucionalitat. La protecció dels drets fonamentals.
  
6. L'Estatut d'Autonomia de la Comunitat Valenciana. El president. El Consell. Les Corts Valencianes. Altres òrgans rellevants.
  
7. Les competències de la Comunitat Valenciana en l'Estatut d'Autonomia.
  
8. La llei i la Constitució. Classes de lleis. Lleis de l'estat i lleis autonòmiques. Normes amb força de llei. La potestat reglamentària. Les relacions entre llei i reglament.
  
9. L'ordenament jurídic comunitari. Integració en el dret intern. Tractats i dret derivat. Directives i reglaments comunitaris. Dret comunitari i comunitats autònomes.
  
10. Fonts del dret. Fonts del dret local. Entrada en vigor i interpretació de les normes.
  
2. Dret local
  
11. l'administració local. Regulació constitucional i en l'Estatut de la Comunitat Valenciana. Entitats que la integren. La legislació bàsica de règim local. L'autonomia local i la seua garantia. El sistema d'atribució de competències als ens locals.
  
12. La potestat reglamentària dels ens locals reglaments i ordenances. Concepte i procediment d'elaboració. El reglament orgànic. Els bans. Límits i control de la potestat reglamentària. Relacions entre ordenament estatal autonòmic i local. Recursos administratius i jurisdiccionals contra els actes locals. Impugnació dels actes i acord locals.
  
13. El municipi: concepte i elements. El terme municipal. Alteració de termes municipals. Legislació bàsica i autonòmica.
  
14. La població municipal. El padró d'habitants. L'estatut del veí. Drets dels estrangers.
  
15. L'organització municipal. Òrgans municipals necessaris. Alcalde, tinents d'alcalde, ple i comissió de govern. La comissió especial de comptes. Atribució i delegació de competències. Règim de sessions i acords.
  
16. Òrgans complementaris. Les comissions informatives. Els consells sectorials. Les juntes municipals. Els grups polítics.
  
17. Les competències municipals. Els serveis municipals. La reserva de servei. La clàusula de capacitació general.
  
18. Règims municipals especials. El consell obert. Entitats d'àmbit inferior al municipi. Les comarques. Les mancomunitats i les àrees metropolitanes.
  
19. La província com a entitat local. Concepte i elements. Organització. Competències: especial consideració de la cooperació amb els municipis.
  
20. El sistema electoral local. Causes d'inelegibilitat i incompatibilitat. Elecció de regidors i alcaldes. Elecció de diputats i president.
  
21. La moció de censura. La qüestió de confiança. L'estatut dels membres de les corporacions locals. La substitució i dissolució de les corporacions locals.
  
22. Formes d'acció administrativa de les entitats locals. El foment. Les subvencions. L'activitat de policia. L'activitat administrativa d'ordenació: les llicències i les autoritzacions administratives.
  
23. La iniciativa econòmica de les entitats locals. El servei públic de les entitats locals: concepte, evolució i crisi. Les formes de gestió dels serveis públics locals. La gestió directa.
  
24. La concessió de serveis públics. Concepte, naturalesa i elements. Potestats de l'administració. Drets i obligacions dels concessionaris. Relacions dels concessionaris amb els usuaris. Altres formes de gestió indirecta dels serveis públics locals.
  
25. La contractació de l'administració local. Peculiaritats respecte al règim de contractació general. Atribucions dels òrgans locals en matèria de contractació.
  
26. La nova gestió pública. La gestió per resultats. El ciutadà com a client. Les cartes de drets dels usuaris.
  
27. L'eficàcia en la gestió. El lideratge. La gestió de la qualitat i el model EFQM. Mesuraments, productivitat i responsabilitat en la gestió.
  
3. Hisendes locals
  
28. La hisenda local en la constitució. Els recursos de les hisendes locals en la Llei 39/1988, de 28 de desembre. La imposició i ordenació de tributs i l'establiment de recursos no tributaris.
  
29. L'Impost sobre Béns Immobles. L'Impost sobre Activitats Econòmiques. L'Impost sobre Vehicles de Tracció Mecànica.
  
30. L'ICIO i l'IVTNU.
  
31. Les taxes i contribucions especials. Els preus públics. Altres ingressos.
  
32. La gestió i liquidació de recursos. La revisió en via administrativa dels actes de gestió dictats en matèria d'hisendes locals. La devolució d'ingressos indeguts. La recaptació de les entitats locals.
  
4. Pressupostos
  
33. El pressupost municipal. Estructura pressupostària. Tècniques d'elaboració.
  
34. Elaboració i aprovació. Les bases d'execució: abast i contingut possible. La pròrroga del pressupost.
  
35. Les fases d'execució del pressupost. Les modificacions pressupostàries.
  
36. Liquidació del pressupost. El resultat pressupostari i el romanent de tresoreria. Efectes.
  
37. El crèdit local. Naturalesa jurídica. Finalitat i duració. Competència. Límits i requisits per a la concertació d'operacions de crèdit.
  
38. Control intern i control extern de l'activitat econòmic financera de les entitats locals. La funció interventora. El Tribunal de Comptes i òrgans de control de les comunitats autònomes.
  
5. Recursos humans
  
39. Normativa d'aplicació a la funció pública local. Normativa bàsica estatal, autonòmica i local.
  
40. La classificació dels llocs de treball. Les relacions de llocs de treball. Selecció del personal. La provisió de llocs de treball.
  
41. Adquisició i pèrdua de la condició de funcionari. Situacions dels funcionaris.
  
42. Drets i deures individuals. La carrera administrativa i la promoció del personal.
  
43. El règim disciplinari dels funcionaris públics. Les incompatibilitats.
  
44. El dret del treball. Característiques. Principis constitucionals. Les fonts de l'ordenament laboral. El conveni col·lectiu.
  
45. El contracte de treball. Elements personals. Modalitats. La contractació eventual i fixa. Contingut. Drets i deures. El salari.
  
46. El contracte de treball. Modificació, suspensió i extinció.
  
47. La negociació col·lectiva dels empleats públics. La llibertat sindical. Abast i límits. Aplicació específica a l'administració local.
  
48. La planificació dels recursos humans. Les ofertes públiques d'ocupació i els plans d'ocupació.
  
49. La prevenció de riscs laborals: conceptes bàsics i disciplines que la integren. Drets i obligacions. Sistemes de prevenció. Responsabilitats i sancions. Aplicació de la Llei de Prevenció de Riscs Laborals en l'Administració Local.
  
50. La seguretat social dels empleats públics. Especialitats.
  
51. Delictes contra l'administració pública. Delictes dels funcionaris contra les garanties constitucionals. Atemptats contra l'autoritat, els seus agents i els seus funcionaris públics.
  
6. Dret administratiu
  
52. Fonts del dret administratiu. El reglament. Classes i control dels reglaments. Reglaments locals.
  
53. La Llei de Règim Jurídic de les Administracions Públiques i del Procediment Administratiu Comú. Objecte i àmbit d'aplicació. Principis generals.
  
54. El principi de legalitat en l'administració pública. Potestats reglades i discrecionals. Límits de la discrecionalitat. Fiscalització de la discrecionalitat.
  
55. Les persones interessades. Concepte. Capacitat d'obrar i les seues causes modificatives. Representació. Identificació. Pluralitat d'interessats. Drets dels ciutadans. Llengua dels procediments. Els registres. Dret d'accés a arxius i registres. Dret a la informació i intimitat. Les dades personals. Col·laboració i compareixença dels ciutadans.
  
56. Els actes administratius. Concepte. Classes. Elements.
  
57. Els actes administratius. Producció i contingut. Motivació. Forma. Eficàcia: executivitat. Efectes. L'autotutela declarativa i la presumpció de validesa. Notificació. Publicació. Nul·litat i anul·labilitat. Les tècniques de reducció de la invalidesa
  
58. L'execució dels actes administratius. La coacció administrativa: el principi d'autotutela executiva. La coacció administrativa directa. La via de fet.
  
59. La revisió de la legalitat en via administrativa: els recursos administratius: principis generals. Especialitats de l'administració local. Actes susceptibles de recurs. Tramitació dels recursos administratius.
  
60. La revisió d'ofici. Recursos administratius. Les reclamacions prèvies a l'exercici d'accions civils i laborals.
  
61. La potestat sancionadora. Principis. El procediment sancionador.
  
62. La responsabilitat patrimonial de l'administració. Responsabilitat de les autoritats i personal al seu servici. Casos i procediment.
  
63. La LJCA. Disposicions i actes recurribles. Terminis. Efectes i límits de les sentències. Execució de sentències.
  
7. Contractació
  
64. Règim jurídic dels contractes de les administracions públiques. Classes de contractes administratius. Els contractes privats. Requisits dels contractes administratius. Les parts dels contractes administratius. L'objecte de contractes administratius.
  
65. La selecció del contractista i el procediment de contractació. Formalització del contracte. La invalidesa dels contractes.
  
66. El contingut dels contractes. Les prerrogatives de l'administració. La revisió de preus. L'extinció dels contractes administratius. La cessió dels contractes i la subcontractació.
  
67. El contracte d'obres.
  
68. El contracte de subministrament.
  
69. El contracte de gestió de servicis públics. Altres contractes administratius.
  
8. Béns municipals
  
70. Les propietats públiques. Els béns de les entitats locals. Classes. Béns de domini públic. Béns patrimonials. Altres béns públics de règim especial: béns comunals i patrimoni nacional. Muntanyes veïnals en mà comuna.
  
71. La mutació demanial: règim d'utilització i protecció del domini públic.
  
72. Prerrogatives i potestats de les entitats locals en relació amb els seus béns. L'inventari. Administració, gaudi i aprofitament dels béns. L'alienació.
  
9. Expropiació
  
73. L'activitat expropiatòria, concepte i naturalesa. Els subjectes, objecte i efectes de l'expropiació. La causa expropiandi.
  
74. El procediment expropiatori general. Procediment expropiatori urgent. L'extinció de l'expropiació, la reversió.
  
10. Urbanisme
  
75. Evolució històrica de la legislació urbanística espanyola. El marc constitucional de l'urbanisme. La sentència 61/1997 del Tribunal Constitucional. Competències de l'estat, de les comunitats autònomes i de les entitats locals en matèria d'urbanisme.
  
76. Règim urbanístic de la propietat del sòl. Classificació del sòl. Règim del sòl urbanitzable i no urbanitzable. Criteris de valoració.
  
77. Règim del sòl urbà. Drets i deures dels propietaris. Criteris de valoració.
  
78. Ordenació del territori. La Carta Europea d'Ordenació del Territori. Ordenació del territori i urbanisme. Els instruments d'ordenació territorial en l'àmbit de la Comunitat Autònoma Valenciana.
  
79. Els plans d'acció territorial de finalitat urbanística. El planejament general. Límits a la potestat del planejament general.
  
80. Plans parcials i plans de reforma interior. Els estàndards del sector. El pla especial. El catàleg de béns i espais protegits. Els estudis de detall.
  
81. Els programes per al desenrotllament d'actuacions integrades.
  
82. La gestió directa i la gestió indirecta. L'urbanitzador: elecció. Naturalesa i funcions. Relacions entre propietaris i l'urbanitzador.
  
83. La posició jurídica de l'urbanitzador davant l'administració. La responsabilitat de l'urbanitzador. Règim jurídic d'adjudicació preferent, les agrupacions d'interés urbanístic.
  
84. L'execució dels plans: la reparcel·lació. Les transferències i les reserves d'aprofitament. L'expropiació forçosa urbanística
  
85. Les actuacions aïllades. Programes per a l'execució del sòl urbà. El règim d'edificació forçosa. El registre de solars i edificis per rehabilitar. La cèdula de garantia urbanística.
  
86. El patrimoni municipal del sòl.
  
87. Les llicències urbanístiques: regulació, naturalesa, classes i procediment de concessió. La parcel·lació de terrenys.
  
88. Protecció de la legalitat urbanística. Obres sense llicència o contràries a les seues condicions. Llicències il·legals. Infraccions i sancions urbanístiques.
  
89. Delictes relatius a l'ordenació del territori, protecció del patrimoni històric i del medi ambient.
  
- Finestra Única
  
90. Afiliació i cotització: règim general, autònom agrari, llar. Camp d'aplicació. Altes i baixes. Règim de la cotització.
  
91. Prestacions: assistència sanitària; desplaçaments; pròtesis.
  
92. Prestacions: IT, maternitat, risc embaràs.
  
93. Prestacions: incapacitat permanent.
  
94. Prestacions: jubilació.
  
95. Prestacions: mort i supervivència.
  
96. Altres prestacions: protecció familiar i assegurança escolar.
  
97. La Seguretat Social a la Unió Europea. Especial referència a França i Suïssa.
  
98. INEM: prestació contributiva.
  
99. INEM: prestació assistencial i d'altres.
  
100. Generalitat; els Prop. Les ajudes a la vivenda. El Pla 2002-2005.
  
101. Seguretat ciutadana i protecció civil. Competències municipals en la legislació sectorial estatal. Els cossos de policies locals. La coordinació de les policies locals. Regulació municipal d'usos de les vies urbanes.
  
102. Espectacles públics. Protecció civil. Soroll.
  
103. Competències municipals en matèria de protecció de medi ambient. El control d'activitats. Gestió de residus urbans. Legislació autonòmica valenciana.
  
104. Competències sanitàries de les entitats locals en la legislació sectorial. Cementeris i servicis mortuoris. Intervenció municipal en el comerç. La defensa dels consumidors.
  
105. Competències en matèria de cultura. Protecció del patrimoni històric artístic. Organització bibliotecària de la Comunitat Valenciana. El patrimoni cultural valencià. La promoció i ús del valencià.
  
106. Competència en matèria d'educació. La cooperació de les entitats locals en matèria d'educació. Els consells escolars. La formació de persones adultes. Les polítiques municipals de joventut i esport.
  
107. Els servicis socials municipals. Els instruments de cooperació i coordinació interadministrativa en matèria de servicis socials. El sistema de servicis socials en l'àmbit de la Comunitat Valenciana.»
  
El que s'exposa al públic per a coneixement general.